laion/Wikipedia-Exotic huggingface dataset:
עין מודע

עין מודע הוא אחד מהמעיינות בעמק בית שאן. המעיין נובע לתוך בריכה שנבנתה עוד בזמן השלטון העותמאני. שם המקום נובע משמו הערבי, "עין אל-מודוע". המים זורמים כל ימות השנה בטמפרטורה קבועה של 24 מעלות צלזיוס ואינם מומלצים לשתייה. עומק הבריכה מגיע עד 1.50 מטר. הבריכה מוקפת בעצי אקליפטוס, אורנים, חרובים ודקלים. הקרן הקיימת שיפצה את הבריכה והקימה חניון לקליטת מטיילים. דרך סלולה מובילה למקום מכביש 669, פנייה מול הכניסה האחורית של קיבוץ מסילות לכביש שמוביל לחניון של המעיין. בשנת 2010 נסגרה הגישה לכלי רכב לעין מודע, וניתן להגיע אליו בהליכה קצרה של כ-10 דקות מחניון עין מודע. פארק המעיינות שהוקם כולל את עין מודע, עין שוקק ונחל הקיבוצים. הגישה למעיינות מתאפשרת רק ברגל, באופניים או בכלי רכב ידידותיים לסביבה. מי המעיין זורמים לנחל בזק. אורי מאור, ארץ המעיינות – המדריך השלם לנקודות המים הקסומות בישראל, הוצאת ספריית בית אל, 2011, עמ' 18–19 ynet, עין מודע: מתוק ולתמיד, באתר ynet, 21 בספטמבר 2006 אתר טיולי, עין מודע, 17 בנובמבר 2015 אורי מאור, ארץ המעיינות - המדריך השלם לנקודות המים הקסומות בישראל, עמ' 18 גם בעונת החורף
נבחרת אינדונזיה בכדורסל

נבחרת אינדונזיה בכדורסל היא נבחרת הכדורסל הלאומית של אינדונזיה. הדירוג הנוכחי של נבחרת אינדונזיה ברשימת הדירוג של פיב"א לנבחרות גברים, הוא המקום ה-77 בעולם, נכון ל-10 באוגוסט 2024, ירידה של 2 מקומות לעומת דירוג קודם. נבחרת אינדונזיה היא מנבחרות הכדורסל החלשות באסיה. הישג השיא שלה באליפות אסיה בכדורסל הוא המקום הרביעי שבו סיימה בשנת 1967. נבחרת אינדונזיה מעולם לא העפילה למשחקים האולימפיים או לאליפות העולם בכדורסל. למרות שנבחרה לארח במשותף את גביע העולם בכדורסל 2023 לצד יפן והפיליפינים, היא לא הצליחה להעפיל לטורניר. 1950 עד 2023 - לא העפילה מדיה וקבצים בנושא נבחרת אינדונזיה בכדורסל בוויקישיתוף דירוג לנבחרות לאומיות גברים באתר פיב"א
נבחרת ירדן בכדורסל

נבחרת ירדן בכדורסל היא נבחרת הכדורסל הלאומית של ירדן. הנבחרת מנוהלת על ידי התאחדות הכדורסל של ירדן. הדירוג הנוכחי של נבחרת ירדן ברשימת הדירוג של פיב"א לנבחרות גברים, הוא המקום ה-35 בעולם, נכון ל-10 באוגוסט 2024, ירידה של 3 מקומות לעומת דירוג קודם. נבחרת ירדן השתפרה בשנים האחרונות וסיימה במקום השלישי באליפות אסיה בכדורסל שנערכה בשנת 2009, הישג שיא עד לאותה תקופה. בעקבות ההישג העפילה נבחרת ירדן לראשונה בתולדותיה לאליפות העולם בכדורסל שהתקיימה ב-2010, אך הפסידה בכל משחקיה בטורניר. שנתיים מאוחר יותר, בשנת 2011, ירדן הגיעה עד לגמר אליפות אסיה בכדורסל, בו הפסידה לסין 70:69 וסיימה במקום השני בטורניר. בכך קבעה את הישג השיא שלה באליפות אסיה והבטיחה את השתתפותה בטורניר הקדם אולימפי לקראת אולימפיאדת לונדון שנערך בשנת 2012, אולם לא הצליחה להעפיל לטורניר האולימפי. ירדן העפילה לאליפות העולם בפעם השנייה בתולדותיה בשנת 2019 וסיימה במקום ה-28. ירדן העפילה לאליפות העולם בפעם השלישית בשנת 2023 וסיימה במקום האחרון, לאחר שהפסידה בכל משחקיה. נבחרת ירדן מעולם לא העפילה למשחקים האולימפיים. אתר האינטרנט הרשמי של נבחרת ירדן בכדורסל דירוג לנבחרות לאומיות גברים באתר פיב"א
דונג האי צ'ואן

הרפובליקה העממית של סין זהו שם סיני; שם המשפחה הוא דונג. דונג האי צ'ואן (בסינית: 董海川; נולד בצ'ו צ'יה וו (Chu Chia Wu) שבפרובינציית חֶבֵּיי סביב שנת 1800) היה אמן לחימה סיני. מגיל צעיר גילה עניין באמנויות הלחימה, הוא נדד בדרכים ולמד שיטות שונות. יכולתו הגבוהה בשיטות אלה פרסמה את שמו ברבים. דונג החל להתאמן גם בשיטה דאואיסטית לפיה מתרגלים הליכה במעגלים. את התרגול הזה שילב דונג עם הידע הלחימתי שרכש וייסד, באמצע המאה ה-19, את אמנות הפה קואה המודרנית. מאוחר יותר עבר דונג לבייג'ינג ועבד בארמון של הנסיך סו-וונג. מספרים שבאחת המסיבות הגדולות שנערכו בארמון שירת דונג כמגיש תה והפליא בזריזותו, במהירותו ובדייקנותו. דונג התבקש על ידי הנסיך להפגין את אמנותו ואחר כך מונה להיות מאמנו האישי של הנסיך. כך גם התפרסמה אמנות הפה קואה ברבים. דונג הפך להיות אחד מאמני הלחימה הגדולים בהיסטוריה. נפטר בסביבות שנת 1880. על קברו חרוטים שמם של לא פחות משבעים ושניים תלמידים. מדיה וקבצים בנושא דונג האי צ'ואן בוויקישיתוף The Yin and Yang of Ba Gua Zhang: The Legends of Thin Yin and Spectacles Cheng by Frank Allen & Clarence Lu ערך זה הוא קצרמר בנושא סינים. אתם מוזמנים לתרום לוויקיפדיה ולהרחיב אותו.
רוסי דה פלמה

רוסי דה פלמה (Rossy de Palma, נולדה ב-16 בספטמבר 1964) היא דוגמנית ושחקנית קולנוע וטלוויזיה ספרדייה. רוסי דה פלמה נולדה בשם רוסה אלנה גרסיה אצ'ווה בפלמה דה מיורקה בשנת 1964. בשנות ה-80 החלה להופיע כזמרת ורקדנית בלהקה בשם Peor Impossible. בשנת 1986 גילה אותה הבמאי פדרו אלמודובר בבית קפה במדריד, שבו עבדה כמלצרית, והחליט ללהק אותה בסרטיו, בזכות מראה פניה המיוחד במינו, שבו אף בולט במיוחד ("האישה שנראית כאילו נלקחה מציור של פיקאסו. כיעורה הייחודי הוא למעשה יופי שאין דומה לו" כתב על אודותיה פבלו אוטין). מאז הופיעה ברבים מסרטיו של אלמודובר: "חוק התשוקה" (1987), "נשים על סף התמוטטות עצבים" (1988), "קשור אותי! אהוב אותי!" (1990), "קיקה" (1993), "פרח הסוד שלי" (1995), "חיבוקים שבורים" (2009), "חולייטה" (2016) ו-"אמהות מקבילות" (2021). בשל הופעותיה החוזרות בסרטים של אלמודובר, דבק בה לעיתים הכינוי "נערת אלמודובר" (Chica Almodóvar). בשנת 2013 דיבבה את לונה בסרט ההנפשה הממוחשבת הצרפתי "Jack and the Cuckoo-Clock Heart". בשנת 2016 שיחקה בסרט "סוכן חשאי" (Spy Time), ובסרט "בראש שלך" בדמותה של מילגרוס. בשנת 2017 שיחקה בקומדיה הצרפתית "מאדאם" ובסרטו של ויצנטה וילנואבה "טוק טוק". בשנת 2019 שיחקה בקומדיה הספרדית "למרות הכל" לצדה של מריסה פארדס. באותה שנה שיחקה בדרמה הבוליביאנית "Tu me manques" מאת הבמאי רודריגו בלוט. בשנת 2020 השתתפה בסדרת הטלוויזיה הבריטית "Little Birds‏" של רשת Sky Atlantic המבוסס על ספרה של אנאיס נין באותו שם. בשנת 2021 שיחקה שוב בסרטו של אלמודובר "אמהות מקבילות" לצידה של פנלופה קרוז, בסרט שנבחר להיות הסרט הפותח בפסטיבל הסרטים של ונציה בספטמבר אותה שנה. בשנת 2022 שיחקה דה פלמה בסרט המלחמה האמריקאי "Devotion" מאת הבמאי האמריקאי ג'יי די דילארד ומבוסס על הרומן "Devotion: An Epic Story of Heroism, Friendship, and Sacrifice". באותה שנה שיחקה בסדרת הקומדיה המוזיקלית "היו היה פעם... היום כבר לא" של שירות הזרמת המדיה נטפליקס, ושיחקה בסרט המוזיקלי "כרמן" המבוסס על האופרה באותו שם מאת ז'ורז' ביזה. באותה שנה שיחקה בסרט הפנטזיה "Rainbow" שביים פאקו לאון (אנ') ומבוסס באופן רופף על הרומן "הקוסם מארץ עוץ" של ל. פרנק באום משנת 1900. הוא שוחרר בבתי קולנוע נבחרים בספרד ב-23 בספטמבר 2022, ובנטפליקס הוא עלה לאחר שבוע. בשנת 2023 ביצעה הופעת אורח בסדרה הקומית הצרפתית "Escort Boys" אשר שודרה בפריים וידאו. היא גם ידועה בעבודתה כדוגמנית. בשנת 2007 הושק בושם הנושא את שמה, על ידי חברת Etat Libre d'Orange הצרפתית. דה פלמה מתגוררת בפריז ולה שני ילדים. מדיה וקבצים בנושא רוסי דה פלמה בוויקישיתוף רוסי דה פלמה, ברשת החברתית פייסבוק רוסי דה פלמה, ברשת החברתית אקס (טוויטר) רוסי דה פלמה, ברשת החברתית אינסטגרם רוסי דה פלמה, במסד הנתונים הקולנועיים IMDb (באנגלית) רוסי דה פלמה, באתר "אידיבי", מאגר הידע העברי לקולנוע ישראלי ועולמי רוסי דה פלמה, באתר AllMovie (באנגלית) רוסי דה פלמה, באתר Rotten Tomatoes (באנגלית) רוסי דה פלמה, במסד הנתונים הקולנועיים KinoPoisk (ברוסית) רוסי דה פלמה, באתר MusicBrainz (באנגלית) רוסי דה פלמה, באתר Discogs (באנגלית) רוסי דה פלמה, באתר Songkick (באנגלית) רוסי דה פלמה, באתר SecondHandSongs פבלו אוטין, אני רוצה להיות נערת אלמודובר, באתר גלובס, 29 ביוני 2006 הבמאי בויקיפדיה הספרדית
רוש

רוֹשׁ (שם מדעי: Conium) הוא סוג צמח רב-שנתי בעל פרחים רעיל ממשפחת הסוככיים, שבו שני מינים: רוש עקוד (Conium maculatum), המצוי באירופה ובאגן הים התיכון, ו-Conium chaerophylloides, המצוי בדרום אפריקה. עונת הפריחה שלו היא בחודשים אפריל עד יוני. מקובל כי ברוש עקוד, המוכר באנגלית בשם "Mother Die", נעשה שימוש ביוון העתיקה בהוצאה להורג (למשל במקרה של סוקרטס) באמצעות שיקוי שהופק ממנו. הרעלה חזקה מדכאת את מערכת הנשימה וגורמת למוות. הרוש נזכר בתנ"ך פעמים מספר, למשל בספר דברים: ”שֹׁרֶשׁ פֹּרֶה רֹאשׁ וְלַעֲנָה” (דברים כ"ט, יז). משמעות המילה רוש בעברית היא ארס או רעל. מדיה וקבצים בנושא רוש בוויקישיתוף רוש, באתר ITIS (באנגלית) רוש, באתר NCBI (באנגלית) רוש, באתר האנציקלופדיה של החיים (באנגלית) רוש, באתר צמח השדה רוש, באתר צמחיית ישראל וסביבתה רוש, באתר Tropicos (באנגלית) רוש, באתר GBIF (באנגלית) רוש, באתר IPNI (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
נבחרת כווית בכדורסל

נבחרת כווית בכדורסל היא נבחרת הכדורסל הלאומית של כווית. הדירוג הנוכחי של נבחרת כווית ברשימת הדירוג של פיב"א לנבחרות גברים, הוא המקום ה-109 בעולם, נכון ל-10 באוגוסט 2024, עלייה של מקום אחד לעומת דירוג קודם. נבחרת כווית השתתפה 12 פעמים באליפות אסיה בכדורסל והישג השיא שלה הוא המקום הרביעי בשנת 1983. נבחרת כווית מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
ויקטוריה אבריל

ויקטוריה אבּריל (בספרדית: Victoria Abril; נולדה ב-4 ביולי 1959) היא שחקנית וזמרת ספרדייה. ויקטוריה אבריל נולדה במדריד בשם ויקטוריה מרידה רוחאס. בשנת 1976 התפרסמה בספרד בזכות הופעתה במופע Un, dos, tres... responda otra vez. בנוסף לסרטים ספרדיים, הופיעה גם בסרטים שצולמו בצרפת, באיטליה ובאיסלנד. גילמה תפקידים ראשיים באחדים מסרטיו של פדרו אלמודובר: "קשור אותי! אהוב אותי!" (1990), "עקבים גבוהים" (1991) ו"קיקה" (1993). בשל הופעותיה החוזרות בסרטים של אלמודובר, דבק בה לעיתים הכינוי "נערת אלמודובר" (Chica Almodóvar). בשנת 1995 שיחקה בדרמת הפשע "Nobody Will Speak of Us When We're Dead" של הבמאי אגוסטין דיאס יאנס. בשנת 1999 כיכבה בסרט הדרמה של הבמאי מנואל גומז פריירה "Entre las piernas" לצד חאווייר ברדם. אבריל הופיעה גם בסרטים רבים של במאים אחרים, בין היתר בסרטו של אנטוניו בנדרס "גשם קייצי" משנת 2006. בשנת 2016 שיחקה בסרט הצרפתי "ג'וזפין קצת בהריון". אבריל היא גם זמרת, ובשנת 2005 יצא אלבומה, בסגנון בוסה נובה-ג'אז, PutchEros do Brasil. ניסתה לייצג את ספרד בתחרות אירוויזיון 1979, אך שירה, "Bang-Bang-Bang", הגיע רק למקום השני בתחרות הקדם הספרדית. לאבריל שני בנים. מדיה וקבצים בנושא ויקטוריה אבריל בוויקישיתוף אתר האינטרנט הרשמי של ויקטוריה אבריל ויקטוריה אבריל, ברשת החברתית פייסבוק ויקטוריה אבריל, ברשת החברתית אקס (טוויטר) ויקטוריה אבריל, ברשת החברתית אינסטגרם ויקטוריה אבריל, במסד הנתונים הקולנועיים IMDb (באנגלית) ויקטוריה אבריל, באתר AllMovie (באנגלית) ויקטוריה אבריל, באתר Metacritic (באנגלית) ויקטוריה אבריל, במסד הנתונים הקולנועיים KinoPoisk (ברוסית) ויקטוריה אבריל, באתר אפל מיוזיק (באנגלית) ויקטוריה אבריל, באתר ספוטיפיי ויקטוריה אבריל, באתר סאונדקלאוד (באנגלית) ויקטוריה אבריל, באתר Last.fm (באנגלית) ויקטוריה אבריל, באתר AllMusic (באנגלית) ויקטוריה אבריל, באתר MusicBrainz (באנגלית) ויקטוריה אבריל, באתר דיזר ויקטוריה אבריל, באתר Yandex.Music (ברוסית) ויקטוריה אבריל, באתר Discogs (באנגלית) ויקטוריה אבריל, באתר טיידל (באנגלית) ויקטוריה אבריל, באתר אמזון מיוזיק
נבחרת קירגיזסטן בכדורסל

נבחרת קירגיזסטן בכדורסל היא נבחרת הכדורסל הלאומית של קירגיזסטן. נבחרת קירגיזסטן לא דורגה ברשימת הדירוג של פיב"א לגברים, נכון ל-10 באוגוסט 2024 נבחרת קירגיזסטן השתתפה פעם אחת באליפות אסיה בכדורסל בשנת 1995 וסיימה במקום השמיני. נבחרת קירגיזסטן מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
נבחרת מקאו בכדורסל

נבחרת מקאו בכדורסל היא נבחרת הכדורסל הלאומית של מקאו. הדירוג הנוכחי של נבחרת מקאו ברשימת הדירוג של פיב"א לנבחרות גברים, הוא המקום ה-151 בעולם, נכון ל-10 באוגוסט 2024, עלייה של מקום אחד לעומת דירוג קודם. נבחרת מקאו נחשבת לאחת החלשות ביבשת אסיה. היא השתתפה פעמיים באליפות אסיה בכדורסל ב-1983 וב-1987 ובשתי הפעמים סיימה במקום ה-15 האחרון כשהיא מובסת קשות בכל משחקיה. נבחרת מקאו מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
נבחרת פקיסטן בכדורסל

נבחרת פקיסטן בכדורסל היא נבחרת הכדורסל הלאומית של פקיסטן. נבחרת פקיסטן לא דורגה ברשימת הדירוג של פיב"א לגברים, נכון ל-10 באוגוסט 2024 נבחרת פקיסטן היא מנבחרות הכדורסל החלשות באסיה. היא השתתפה עשר פעמים באליפות אסיה בכדורסל, האחרונה שבהן ב-1993. הישג השיא שלה הוא המקום השישי בשנת 1979. נבחרת פקיסטן מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
נבחרת סרי לנקה בכדורסל

נבחרת סרי לנקה בכדורסל היא נבחרת הכדורסל הלאומית של סרי לנקה. הדירוג הנוכחי של נבחרת סרי לנקה ברשימת הדירוג של פיב"א לנבחרות גברים, הוא המקום ה-137 בעולם, נכון ל-10 באוגוסט 2024, ירידה של 7 מקומות לעומת דירוג קודם. נבחרת סרי לנקה היא מנבחרות הכדורסל החלשות באסיה. היא השתתפה שבע פעמים באליפות אסיה בכדורסל ובכולן סיימה במקום האחרון, כשהיא מפסידה בכל 46 המשחקים שקיימה. נבחרת סרי לנקה מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
נבחרת סוריה בכדורסל

נבחרת סוריה בכדורסל היא נבחרת הכדורסל הלאומית של סוריה. הדירוג הנוכחי של נבחרת סוריה ברשימת הדירוג של פיב"א לנבחרות גברים, הוא המקום ה-72 בעולם, נכון ל-10 באוגוסט 2024, ירידה של מקום אחד לעומת דירוג קודם. נבחרת סוריה השתתפה שבע פעמים באליפות אסיה בכדורסל והישג השיא שלה הוא המקום הרביעי בשנת 2001. נבחרת סוריה הוזמנה להשתתף באופן חד פעמי באליפות אירופה בכדורסל בשנת 1949. סוריה הפסידה בחמישה משחקים והצליחה לנצח רק את לבנון כדי לסיים במקום השישי בטורניר מתוך שבע נבחרות. נבחרת סוריה מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
נבחרת איחוד האמירויות הערביות בכדורסל

נבחרת איחוד האמירויות הערביות בכדורסל היא נבחרת הכדורסל הלאומית של איחוד האמירויות הערביות. הדירוג הנוכחי של נבחרת איחוד האמירויות הערביות ברשימת הדירוג של פיב"א לנבחרות גברים, הוא המקום ה-111 בעולם, נכון ל-10 באוגוסט 2024, עלייה של 2 מקומות לעומת דירוג קודם. נבחרת איחוד האמירויות הערביות השתתפה שמונה פעמים באליפות אסיה בכדורסל והישג השיא שלה הוא המקום החמישי בשנת 1997. נבחרת איחוד האמירויות הערביות מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
חדר רוזוולט

חדר רוזוולט (באנגלית: Roosevelt Room) הוא חדר פגישות באגף המערבי של הבית הלבן. החדר ממוקם כמעט במרכז האגף המערבי, בקרבת החדר הסגלגל. החדר נקרא על שם שני נשיאי ארצות הברית – תאודור רוזוולט ופרנקלין דלאנו רוזוולט. שני הנשיאים נחשבים לתורמים המרכזיים לעיצוב ולבניית הבית הלבן והאגף המערבי. החדר נבנה בזמן בניית האגף המערבי, על ידי תאודור רוזוולט בשנת 1902. חדר רוזוולט ממוקם היכן שמשרדו הראשון של תאודור רוזוולט באגף המערבי היה. החדר נמצא בקומה הראשונה של האגף המערבי בסמיכות לחדר הסגלגל ולחדר הקבינט. כאשר פרנקלין רוזוולט דר בבית הלבן, הוא השתמש בחדר לפגישות צוות ולפגישות גדולות עם חברי קונגרס. פרנקלין רוזוולט העביר לחדר אקווריום, ותלה בו מספר פוחלצי דגים. על כן נקרא החדר "חדר הדגים", עד שריצ'רד ניקסון העניק לו את שמו הנוכחי, להוקרת תאודור רוזוולט, על שבנה את האגף המערבי, ופרנקלין רוזוולט, על שהרחיב את האגף באופן ניכר. גם כיום ממשיך לשמש החדר עבור פגישות צוות. בעיקר לצורך הודעה על פגישות והוספת אנשי צוות חדשים. החדר משמש גם כחדר הכנה כאשר הנשיא נפגש עם משלחות גדולות, לפני הכניסה לחדר הסגלגל. קירו המזרחי של החדר מעוגל, במרכזו נמצאת אח ובשני צדדיו דלתות. תבליט שטוח, העשוי מברונזה יצוקה המציג את תמונות הפרוטריט של שני הנשיאים היה תלוי על הקיר הדרומי, עד להורדתו בזמן שיפוץ שנערך בזמן כהונתו של ג'ורג' בוש הבן. בחדר אין חלונות, והוא מואר על ידי אשנב מלאכותי. באמצע החדר ממוקם שולחן ישיבות גדול בן שישה עשר מקומות. מרבית הרהיטים הם מהמאה העשרים, המעוצבים בסגנון הדומה לסגנונם של המלכה אן ותומאס צ'יפנדייל. למרות הורדת התבליט, עדיין תלויות בחדר תמונותיהם של פרנקלין רוזוולט ותאודור רוזוולט. תמונתו של פרנקלין רוזוולט צוירה על ידי אלפרד ג'וניה, בעוד תמונתו של תאודור רוזוולט, המציגה אותו על סוסו, צוירה על ידי טייד סטיקה. המסורת אומרת שכשאר הנשיא המכהן הוא מהמפלגה הדמוקרטית, תמונתו של פרנקלין רוזוולט תלויה מעל תמונתו של תאודור רוזוולט, ואילו כאשר הנשיא המכהן הוא מהמפלגה הרפובליקנית, סדר התמונות מתהפך. שונה היה ביל קלינטון שהחליט להשאיר את תמונת הנשיא הרפובליקני מעל עמיתו הדמוקרטי. מדיה וקבצים בנושא חדר רוזוולט בוויקישיתוף חדר רוזוולט במוזיאון הבית הלבן
נבחרת אוזבקיסטן בכדורסל

נבחרת אוזבקיסטן בכדורסל היא נבחרת הכדורסל הלאומית של אוזבקיסטן. הדירוג הנוכחי של נבחרת אוזבקיסטן ברשימת הדירוג של פיב"א לנבחרות גברים, הוא המקום ה-136 בעולם, נכון ל-10 באוגוסט 2024, ללא שינוי לעומת דירוג קודם. נבחרת אוזבקיסטן השתתפה שבע פעמים באליפות אסיה בכדורסל והישג השיא שלה הוא המקום השביעי בשנת 1995. נבחרת אוזבקיסטן מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
נבחרת וייטנאם בכדורסל

נבחרת וייטנאם בכדורסל היא נבחרת הכדורסל הלאומית של וייטנאם. הדירוג הנוכחי של נבחרת וייטנאם ברשימת הדירוג של פיב"א לנבחרות גברים, הוא המקום ה-134 בעולם, נכון ל-10 באוגוסט 2024, ללא שינוי לעומת דירוג קודם. נבחרת וייטנאם היא מנבחרות הכדורסל החלשות ביותר באסיה. היא השתתפה פעמיים באליפות אסיה בכדורסל ב-1963 וב-1965. בשתי הפעמים היא סיימה במקום האחרון. מאז לא השתתפה הנבחרת באליפויות נוספות. נבחרת וייטנאם מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
היער האטלנטי

היער האטלנטי (בפורטוגזית: Mata Atlântica) הוא אזור הכולל יער גשם טרופי, סוואנה ויערות מנגרובים, המשתרע לאורך חוף האוקיינוס האטלנטי בברזיל, בין מדינת ריו גראנדה דו נורטה לבין מדינת ריו גראנדה דו סול. במערב מגיע היער עד פרגוואי ופרובינציית מיסיונס שבארגנטינה. היער כולל שישה סוגים של יערות: רסטינגה - יערות אלה מצויים בסמוך לחופים, על דיונות שקרקעותיהן התייצבו. היערות האטלנטיים הלחים - יערות טרופיים המצויים אף הם בסמוך לחופים. היערות האטלנטיים הנשירים למחצה - יערות אלה מצויים יותר בפנים הארץ, וכשם שמעיד שמם, חלק מהעצים הגדלים בהם משירים את עליהם בעונה היבשה. היערות האטלנטיים היבשים - יערות אלה נמצאים עוד יותר בפנים הארץ, בסמוך לאזורי הקאטינגה והסראדו. יער עננים - מאפיין את אזור סרה דו מאר ואת הרמות של דרום ברזיל. עם העצים האופייניים ליער זה נמנים אראוקאריה ועצים ממשפחות העריים וההדסיים. סוואנה - הסוואנות הן בעיקר באזורים הגבוהים של היער האלנטי. ייחודו של היער האטלנטי בכך שהוא מכיל צמחייה טרופית במרחק רב מקו המשווה, דרומית אף מחוג הגדי, והוא הוכרז בשל כך כשמורה ביוספרית. מאז התקופה הקולוניאלית, מצוי היער בנסיגה מתמדת, בשל הקמת ערים וברוא יערות כדי לפנות מקום למטעים (בעיקר של קני סוכר). בעבר השתרע על פני כ-1,250,000 קמ"ר, שהם כ-15% משטחה של ברזיל, וכיום נותרו ממנו רק כ-90 אלף קמ"ר, שהם כ-8% משטחו המקורי. היער האטלנטי מאופיין במספר רב של מינים אנדמיים: כ-70% ממיני העצים, כ-85% ממיני הפרימטים ו-39% ממיני היונקים ביער לא חיים בשום מקום אחר בעולם. עד כה זוהו בתחומי היער כ-55 אלף מיני צמחים (כ-22% ממיני הצמחים בעולם), מהם כ-18 אלף צמחים אנדמיים, 524 מיני יונקים (מהם 131 אנדמיים), 1,622 מיני עופות (מהם 191 אנדמיים), 517 מיני דו-חיים (מהן 294 אנדמיים), 468 מיני זוחלים (מהם 172 אנדמיים) ולמעלה מ-3,000 דגי מים מתוקים. לפי ההערכות, חיים ביער בין 10 ל-15 מיליון מיני חרקים. כמה מבעלי החיים ביער מצויים בסכנת הכחדה, ובהם קוף עכביש צמרירי, שאגן חום, ארבעה מיני טמרין, אוצלוט והרפיה. בנוסף להכרזה על שמורה ביוספרית, הוכרזו בשטח היער שמורות טבע רבות. 25 מהן, המשתרעות על פני שטח מצטבר של כ-4,700 קמ"ר בשטחיהן של מדינות סאו פאולו ופרנה, הוכרזו בשנת 1999 כאתר מורשת עולמית בידי אונסק"ו. השמורות כוללות: שמונה פארקים מדינתיים: פאריקוורה-אבאישו; ז'קופיראנגה; איליה דו קרדוסו; קרלוס בוטליו; פיקו דו מקומבי; אינטרוואלס; לאורסאס; ואלטו ריביירה. שש תחנות אקולוגיות: ז'וריה-איטאטינס; שוואס; גואראקקאבה; איליה דו מל; שיטואה; וגואראגואקו. שישה אזורי חיות בר: סראס דו קורדיירו, פאראטיו, איטפואה אה איטינגה; סראס דו ארפירדו אה טומבאדור; מנגואס; סרה דו איטאפיטאנגי אה מאנדרה; איליאס אוסאניקאס; איליה קומפרידה. שני פארקים מדינתיים המוגדרים גם כאזורי שימור תיירותיים: רוברטו אה לאנגה ופאו אוקו. אזור השימור התיירותי סרה דה גראסיוסה. השמורה הפרטית סלטו מוראטו. פארק לאומי אחד - הפארק הלאומי סופראגי. היער האטלנטי בפרגוואי שאגן חום, מבעלי החיים ביער האטלנטי המצויים בסכנת הכחדה נוף בתחנה האקולוגית ז'וריה-איטאטינס נהר פראיבונה פאוליסטה מדיה וקבצים בנושא היער האטלנטי בוויקישיתוף
מרמיטה

מרמיטה (שם מדעי: Marmota) היא סוג של מכרסם השייך למשפחת הסנאיים. המרמיטה חיה באזורים הרריים, בעיקר במרכז אירופה, בצפון אמריקה ובאסיה. המרמיטות חיות במחילות. בזמן החורף הן שרויות בתרדמת. המרמיטה היא בעל חיים חברותי שחי בקבוצות. המרמיטות משתמשות בשריקות על מנת לתקשר ביניהן, בייחוד בעתות מצוקה. הן ניזונות בעיקר משורשים, מעשב לסוגיו, מפרחים ומפירות. מקובל לחלק את המרמיטות לשני תת-סוגים, המונים יחדיו 15 מינים: תת-סוג Marmota Marmota baibacina בּוֹבַּק (Marmota bobak) Marmota broweri מרמיטה שחורת כפה (Marmota camtschatica) Marmota caudata מרמיטת ההימלאיה (Marmota himalayana) Marmota kastschenkoi מרמיטה אלפינית (Marmota marmota) Marmota menzbieri מרמיטה צפון אמריקאית (Marmota monax) מרמיטת טרבגן (Marmota sibirica) תת-סוג Petromarmota מרמיטה שעירה (Marmota caligata) מרמיטה זהובת-בטן (Marmota flaviventris) מרמיטה אולימפית (Marmota olympus) מרמיטת ונקובר (Marmota vancouverensis) מרמיטה זהובת-בטן מרמיטה צפון אמריקאית מרמיטה אלפינית מרמיטה זהובת-בטן מהצד מרמיטה שעירה מרמיטות שחורות כפה מציצות מהמאורה מרמיטות הימלאיה צעירות איור של פרטי בובק יום המרמיטה (Groundhog day) הוא יום חג עממי הנחגג ב-2 בפברואר בארצות הברית ובקנדה שמקורו במנהג של יוצאי גרמניה בפנסילבניה. על פי האמונה העממית, אם העננים בשמים מונעים מהמרמיטה לראות את הצל של עצמה, היא אמורה לצאת סופית מהמחילה ולבשר על תחילת האביב. לחלופין, אם השמש מאירה ומאפשרת לה לראות את צלה, היא אמורה לחזור למחילה, סימן לשישה שבועות חורף נוספים. "תרדמת מרמיטה" (בראשית רבה יז ה) - ביטוי במדרש המתאר שינה עזה וחזקה. עליה נאמר: ”וְאֵין רֹאֶה וְאֵין יוֹדֵעַ וְאֵין מֵקִיץ, כִּי כֻלָּם יְשֵׁנִים--כִּי תַּרְדֵּמַת יְהוָה, נָפְלָה עֲלֵיהֶם” (שמואל א, פרק כו, פסוק יב). מדיה וקבצים בנושא מרמיטה בוויקישיתוף מרמיטה, באתר ITIS (באנגלית) מרמיטה, באתר NCBI (באנגלית) מרמיטה, באתר Animal Diversity Web (באנגלית) מרמיטה, באתר האנציקלופדיה של החיים (באנגלית) מרמיטה, באתר GBIF (באנגלית) ניו יורק טיימס, זו חיה אהובה אך לא תמיד מובנת למדע. לאט לאט, היא מגיחה מהצללים, באתר הארץ, 20 בפברואר 2022 מרמיטה, באתר אנציקלופדיה בריטניקה (באנגלית) "מחילת המרמיטה" רשת המרמיטה העולמית הניו יורק טיימס, זו חיה אהובה אך לא תמיד מובנת למדע, באתר הארץ, 20 בפברואר 2022
תרבית

האם התכוונתם ל... תרבית תאים – גידול תאים אאוקריוטיים או פרוקריוטיים בתנאים מבוקרים תרבית רקמה – שיטה לגידול חלק רקמה או תאים בודדים מחוץ לגוף האורגניזם ממנו נלקחו תרבית שתן – בדיקת מעבדה שמטרתה לאבחן דלקת בדרכי השתן. תרבית חיידקים - ראו תרבית תאים פרוקריוטיים
סיפאקה

סיפאקה (שם מדעי: Propithecus) הוא סוג של למורים במשפחת האינדריים. ככל הלמורים, היא אנדמית לאי מדגסקר. הסיפאקות הן פעילות יום ושוכנות יערות. הסיפאקות הן אינדריים בגודל בינוני שמגיעות לאורך של עד 55 ס"מ ולמשקל של עד 6 ק"ג. שלא כמו האינדרי, אורך הזנב הוא כאורך גופן. פרוותן ארוכה ומשיית, עם צבעים המשתנים ממין למין, מצהבהב-לבן עד לחום-שחור. הפנים העגולות והקירחות הן שחורות אצל כל מיני הסיפאקה. בסוג תשעה מינים: סיפאקה מעוטרת (Propithecus diadema) סיפאקה לבנה שחורת-ראש (Propithecus deckenii) סיפאקת אדוארדס (Propithecus edwardsi) סיפאקה שחורת-מצח (Propithecus verreauxi) סיפאקה שחורה (Propithecus perrieri) סיפאקה זהובת-כתר (Propithecus tattersalli) סיפאקה לבנה (Propithecus candidus) סיפאקה מצויה (Propithecus coquereli) סיפאקה לבנה זהובה (Propithecus coronatus) (-ראו) הפארק הלאומי מרוג'ג'י מדיה וקבצים בנושא סיפאקה בוויקישיתוף סיפאקה, באתר ITIS (באנגלית) סיפאקה, באתר NCBI (באנגלית) סיפאקה, באתר Animal Diversity Web (באנגלית) סיפאקה, באתר האנציקלופדיה של החיים (באנגלית) סיפאקה, באתר GBIF (באנגלית) סיפאקה, באתר אנציקלופדיה בריטניקה (באנגלית)